ྱེན་དང་བསྲེ་བར་བྱའོ། །གཉིས་པ་རང་གདངས་ཡེ་ཤེས་
ཀྱི་རོལ་བར་རྩལ་སྦྱང་བ་ལ། གནས་པ་སེམས་ཀྱི་རྒྱན། <ཆུའི་རླབས་ཇི་ཙམ་གནས་ཀྱང་ཆུ་
ལས་མ་འདས་པ་ལྟར་རྟོག་པ་གང་འཕྲོས་པ་དེ་ག་རང་བབས་སུ་བཞག་པས། མཐར་དེ་གའི་ངང་དུ་ཡལ་ལོ། །འཕྲོ་
མཁན་གྱི་ཤེས་པ་དང་འཕྲོ་བྱའི་ཡུལ་གཉིས་སུ་མ་གྲུབ་པར་གཞི་མེད་རྩ་བྲལ་དུ་གནས་པའོ། །ཁྲོ་བ་སེམས་
55

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
ཀྱི་རོལ་པ། <དགག་སྒྲུབ་རེ་དོགས་སོགས་གང་ཤར་གྱི་རྟོག་པ་ལན་དུ་བཅུག་པས་ཆུ་རླབས་བྱུང་ཙམ་ཉིད་
ནས་ཆུ་ནང་དུ་ཞིག་འགྲོ་(༦ན)བ་ལྟར། རྣམ་རྟོག་འཕྲོས་ཙམ་སྟོང་གསལ་གྱི་ངང་དུ་ཡལ་ལོ། །གཉིས་མེད་
མཉམ་པའི་ངང་དུ་གནས་པ་དང་གསུམ། <འགྲོ་གནས་གཉིས་སུ་མེད་པ་སྟོང་གསལ་རྗེན་ནེ་བ་
དེ་གའི་ངང་ནས་ལུས་ངག་ཡིད་གསུམ་གྱི་སྤྱོད་པ་ཅི་བྱས་ཀྱང་བསམ་གཏན་ལས་མི་གཡོ་བའོ། །གསུམ་པ་
བོགས་དབྱུང་བ་ལ། དུག་ལྔ་རང་གྲོལ། <བྱང་བ་སོགས་ཀྱི་ཚེ་དེའི་ངོ་བོ་ལ་བལྟས་པས་ཤེལ་ལ་ཉི་
ཞུར་ཕོག་པ་ལྟར་དྭངས་སིང་ངེ་དག་འགྲོ་བས་ཉོན་མོངས་གཞན་ལའང་འགྲེ །དཔེར་ན་འདོད་ཆགས་མི་བཟོད་
པ་ཞིག་སྐྱེས་པའི་ཚེ་དེའི་ངོ་བོ་ལ་ཆེར་གྱིས་བལྟས་ནས་ཆམ་གྱིས་བཞག་པས་བདེ་སྟོང་གཉིས་མེད་དུ་གྲོལ་བ་སྟེ་
སློབ་དཔོན་ཆེན་པོས། འདི་ལྟར་ཡིད་ཀྱི་ཡུལ་དུ་འགྱུ་བ་ཡི། །ཞེས་སོགས་ལྟ་བུའོ། །སྒོ་ལྔ་རང་གྲོལ། <མིག་
ལྟ་བུ་ལ་རྟོག་དཔྱོད་ཐོལ་གྱིས་བྱུང་བ་ན་དེ་གའི་ངོ་བོ་ལ་བལྟས་པས་ཞིག་འགྲོ་བས་མཚོན། ཚོགས་དྲུག་རང་
གྲོལ་དང་གསུམ་མོ། །<ལུས་ཀྱི་མཛེས་སྡུག་གེ་རྟོག་པ་ལྟ་བུ་ཤར་བ་དེ་གའི་ངང་དུ་འཇིག་པས་མཚོན་སྒྲ་
དྲི་སོགས་ལའང་འགྲེའོ། །གཉིས་པ་ལྷུན་གྲུབ་འོད་གསལ་དུ་འགག་བསྡམ་པ་ཐོད་བརྒལ་
གྱི་གདམས་པ་ལ། སྔོན་འགྲོ་ཟག་བཅས་ཀྱི་ཡེ་ཤེས་རྒྱུད་ལ་སྐྱེ་ཚུལ། དངོས་གཞི་དེ་
ཉིད་ངོ་སྤྲོད་པ། <ཀ་དག་གི་སྐབས་ལྟར་མཆོད་གཏོར་སོགས་སྔོན་དུ་བཏང་ནས་དཔེ་ལན་གསུམ་བཀླགས་
ནས་ངོ་སྤྲོད་དོ། །དེ་ཡང་ལྔ་ཚན་བདུན་གྱིས་ངོ་སྤྲོད་དེ། སྐུ་ལྔ། ཡེ་ཤེས་ལྔ། རིགས་ལྔ། འོད་ལྔ། རླུང་ལྔ། ཤེས་
རབ་ལྔ། མཁའ་འགྲོ་ལྔའོ། །རྗེས་རྣལ་འབྱོར་བཞིའི་སྒོམ་ཚུལ་བསྟན་པ་གསུམ། དང་པོ་
ལ། སྒོ་གསུམ་གྱི་བྱ་བ་དགུ་ཕྲུགས་སུ་བཏང་བ། སྒོ་གསུམ་གྱི་གནད་བདུན། ཡེ་
ཤེས་གསུམ་གྱི་མཚོན་ཚུལ་བསྟན་པ་དང་གསུམ། <ཙིཏྟ་ཤ་སྦྲན་གྱི་ནང་གཞོན་ནུ་བུམ་སྐུ་རྣམ་
མཱ|
7༦
དག་དབྱིངས་ཀྱི་སྒྲོན་མའི་མདངས་དཀར་འཇམ་རྩའི་སྒྲོན་མའི་ལམ་རྒྱུད་རྒྱང་གཞག་ཆུ་སྒྲོན་ནས་ཐོན། དབྱིངས་
རྣམ་དག་གི་སྒྲོན་མ་ཐིག་ལེ་སྟོང་སྒྲོན་ལུ་གུ་རྒྱུད་འཆར། དེའི་ཚེ་ཀ་དག་དང་ལྷུན་གྲུབ་དབྱེར་(༦བ)མེད་པའི་ཤེས་
རབ་རང་བྱུང་གི་སྒྲོན་མ་ངོ་འཕྲོད་པར་འགྱུར་བས་ན་སྙིང་ནས་མིག་ཏུ་འབྲེལ་བའི་རྩ་དར་དཀར་གྱི་སྐུད་པ་ལྟ་
བུས་འབྲེལ་བ་དེའི་ནང་ན་ཡེ་ཤེས་རྒྱ་དཀར་གྱི་ཉི་ཞུར་ལྟར་འཆར་བས། མིག་གི་གནད་དུ་གཟིགས་སྟངས་བྱས་
ཏེ། ཆོས་སྐུའི་གཟིགས་སྟངས་གྱེན། ལོངས་སྐུ་ཐད་ཟུར། སྤྲུལ་སྐུ་ཅུང་ཟད་ཐུར་དུ་ཕབ་ལ་ཟིམ་ཕུས་བལྟའོ། །དེ་
ལྟར་ཡང་། ཐལ་འགྱུར་ལས། ཆོས་སྐུའི་གཟིགས་སྟངས་སེང་གེ་ཡི། །འཁྲུལ་པའི་འཇིགས་པ་ཀུན་བྲལ་ནས། །རྡོ་
56

རྫོགས་ཆེན་མཁའ་འགྲོ་སྙིང་ཏིག་གི་འཁྲིད་ཡིག་མཆན་གསལ་འབུམ་ཕྲག་སྣང་བཞིའི་འོད་ཟེར། .. ༼༢༥༽
རྗེའི་མིག་གིས་མཐོང་བར་འགྱུར། །ཞེས་སོགས་གསུངས་སོ། །དགོས་པ་ནི། གནས་སྐབས་སུ་རིག་པའི་ཡེ་ཤེས་
དབང་པོའི་མངོན་སུམ་དུ་གསལ། མཐར་ཐུག་སྣང་གཞི་ཟད་ནས་ལྷག་མེད་དུ་འཚང་རྒྱའོ། །དང་པོ་ལ། ཕྱི་
འཇིག་རྟེན་གྱི་བྱ་བཞག་གི་ཆེད་དུ་ལུས་བཀོལ་བ། ནང་ཆོས་ཀྱི་ཆེད་དུ་བཀོལ་བ། | གསང་བ་སྒུལ་བསྐྱོད་ཕྲ་མོ་
ཙམ་ཡང་སྤོངབ།>ལུས་ཀྱི་བྱ་བ་གསུམ། ཕྱི་འཇིག་རྟེན་གྱི་གཏམ། ནང་ཁ་ཏོན་གསང་བ་སྨྲ་བརྗོད་ཕྲ་མོ་
ཙམ་ཡང་མི་བྱེད།>ངག་གི་བྱ་བ་གསུམ། ཕྱི་འཇིག་རྟེན་གྱི་བྱ་བ་བསམ་པ། ནང་སྒོམ་སྒྲུབ་སོགས་བསམ་
པ། གསང་བ་རྟོག་པ་ཕྲ་མོའང་སྤངས་པས་བྱར་མེད་ཀྱི་རྣལ་འབྱོར་རྒྱུད་ལ་སྐྱེ་བས་འདས་རྗེས་ལས། གནས་
བརྟན་གྲོལ་བའི་གདེངས་ཐོབ་ནས། །ཕྱི་ནང་བྱ་བ་ཀུན་བཏང་སྟེ། །ཞེས་དང༌། ཀློང་གསལ་ལས། མངོན་སུམ་
གནད་དུ་དབབ་པའི་ཕྱིར། །ཕྱི་ནང་གསང་བའི་བྱ་བ་ནི། །ལུས་ངག་ཡིད་ཀྱིས་སྒོ་སྤྲུགས་བཏང་། །ཞེས་
གསུངས།>ཡིད་ཀྱི་བྱ་བ་གསུམ། ཐལ་འགྱུར་ལས། མངོན་སུམ་གནད་ནི་ལུས་ངག་སེམས། །སོ་སོའི་གནད་
རྣམས་ངེས་པར་བསྟུན། །དེ་ཡང་ལུས་ནི་སྐུ་གསུམ་ལས། །རྒྱུན་དུ་འདའ་བར་མི་བྱའོ། །ཞེས་གསུངས་པས།>
གཉིས་པ་ལ་ཆོས་སྐུ་སེང་རྐང་པའི་མཐིལ་གཉིས་སྤྲད། ལག་གཉིས་རྡོ་རྗེ་ཁུ་ཚུར་བརླའི་ཕྱི་ནང་གང་རུང་
དུ་འཛུགས་པ་འདམ་ཁ་ལ་ནང་དུ་འཛུགས་པ་འཆུན་ཆེ། རོ་སྟོད་བརྒྱངས། མིག་གྱེན་ལ་གཏོད་པ་ཆོས་ཉིད་ཀྱི་
སྤྱན་ཡོད་པས་སོ། །ཐུན་མོང་བའི་དགོས་པ་ནང་གི་འབྱུང་བ་ཟད། ཐུན་མོང་མ་ཡིན་པ་ཀ་དག་གི་དོན་རྟོགས།
གེའི་ཞུགས་ཚུལ། ལོངས་སྐུ་གླང་པོ་ཆེའི་བཞུགས་ཚུལ། <པུས་མོ་གཉིས་དང་ལག་(༧ན)པའི་
གྲུ་མོ་གཉིས་ས་ལ་བཙུགས། རྟིང་པ་གཉིས་འཕོངས་ཀྱིས་མནན། གཡས་གཡོན་གྱི་སོར་མོ་བཞིས་འགྲམ་པ་
དང༌། མཐེ་བོས་ཨོག་མ་བཏེག །མིག་ཐད་ཀར་བལྟ་བ་ཡེ་ཤེས་ཀྱི་སྤྱན་ཡོད། ཐུན་མོང་བ་གཡོ་བྱེད་ཀྱི་རླུང་ཟིན།
ཐུན་མོང་མ་ཡིན་པ་ལྷུན་གྲུབ་ཀྱི་ཉམས་འཆར། སྤྲུལ་སྐུ་དྲང་སྲོང་ཙོག་པུའི་བཞུགས་ཚུལ་དང་
གསུམ།<རྐང་པའི་ལོང་བུ་གཉིས་སྤྲོད་པ་ཕྱི་ནང་འདེམ་ཁ་ཡིན་ཀྱང་ཕྱི་སྤྲད་པ་འཆུན་ཆེ། ལག་པ་གཉིས་སྣོལ་
ནས་པུས་མོ་བསྡམ་པའམ་མེ་ཐབ་དྲུག་ཆིངས་གང་རུང་མིག་ཐུར་དུ་ཟུར་བལྟ་ཟུར་ཁྲིད་ཀྱི་ཚུལ་ཤེས་རབ་ཀྱི་སྤྱན་
ཡོད། ཐུན་མོང་བ་དྲོད་སྐྱེ་ཞིང་འབྱུང་བཞི་སྙོམས། ཐུན་མོང་མ་ཡིན་པ་འཁྲུལ་སྣང་ཞིང་ཁམས་སུ་འཆར། དེ་
བཞིན་དུ་གསུམ་ག་ལ་སོ་དང་མཆུ་མ་རེག་ཙམ་དུ་རླུང་རང་བབས་སུ་བཞག་པས། ཐུན་མོང་བ་འཁྲུལ་པ་དང་
ཉོན་མོངས་པ་མི་འཕེལ། ཐུན་མོང་མ་ཡིན་པ་རིག་པའི་ཀློང་དུ་གྲོལ་ཞིང་། སངས་རྒྱས་ཀྱི་གསུང་གི་ངོ་བོར་འཚང་
རྒྱ། སེམས་རྟེན་མེད་ནམ་མཁའ་སྟོང་པ་ལ་མ་ཡེངས་པར་གཏང་བས་ཐུན་མོང་བ་རིག་པའི་ཡེ་ཤེས་དབང་པོའི་
57

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
སྒོར་འཆར། ཐུན་མོང་མ་ཡིན་པ་ཕུང་པོ་བག་མེད་དུ་འགྲོའོ། །གསུམ་པ་རྣལ་འབྱོར་བཞིའི་བསྒོམ་
ཚུལ་ལ། ལྟ་བ། <རི་བོང་རྭ་ལྟ་བུའི་སྟོང་པ་མ་ཡིན་པ་གསལ་སྟོང་ཟུང་འཇུག་འཛིན་མེད་རང་གནས་ཀྱི་
བསམ་གཏན་ནམ་མཁའ་ལྟ་བུ་མཉམ་བཞག་གི་ལྟ་བ། འཇའ་ཚོན། སྤྲིན། ཆུ་རླབས། སྒྱུ་མའི་རྟ་གླང་ལྟ་བུ་རྗེས་
ཐོབ་ཀྱི་ལྟ་བ། སྒོམ་པ། <རང་རིག་རང་གསལ་འཕོ་འགྱུར་བྲི་གང་མེད་པ་གསལ་ལེ་སིང་ངེ་གནས་པ་སྤྲོས་
པ་ཐམས་ཅད་དང་བྲལ་བར་བསྒོམ་པའོ། །སྤྱོད་པ། <དེའི་ཚེ་གང་ལ་ཡང་གཟའ་གཏད་ཆེད་འཛིན་ཞིག་པ་
སྨྱོན་པ་ལྟར་བླང་དོར་མེད་པའོ། །འབྲས་བུ་དང་བཞི། <གོམས་པ་ཀློང་དུ་གྱུར་པས་དགག་སྒྲུབ་རེ་དོགས་
དང་བྲལ་བས་གདོད་མའི་གཞི་ལ་རང་ཤར་རང་གྲོལ་དུ་འགྲོ་བའོ། །ངོ་སྤྲོད་དང་འདིས་ནི། གནས་སྐབས་སུ་
ཆོས་ཉིད་ཡིད་སྤྱོད་དུ་མ་ལུས་པར་མངོན་སུམ་དུ་མཐོང་ལ། མཐར་ཐུག་དེ་མཐོང་བའི་གནད་ཀྱིས། དགེ་སྡིག་
གིས་མི་གོས་ཤིང་ཚེའི་བར་ཆད་ཀྱང་རང་བཞིན་སྤྲུལ་སྐུའི་ཞིང་དུ་སྐྱེའོ། །སྒྲོན་མ་སྣང་བྱེད་ལས། རི་བོ་ཅོག་བཞག་
ལྟ་བའི་ཚད་(༧བ)རྒྱ་མཚོ་ཅོག་བཞག་སྒོམ་པའི་ཚད། །སྣང་བ་གཅེར་བཞག་སྤྱོད་པའི་ཚད། །རིག་པ་ཅོག་བཞག་
འབྲས་བུའི་ཚད། །ཚད་བཞི་ལྡན་པའི་རྣལ་འབྱོར་དེ། །ངེས་པའི་དོན་ལ་བློ་འདྲེས་པའོ། །ཞེས་གསུངས་
སོ། །གསུམ་པ་སྣང་ཉམས་ཀྱི་སྐྱེ་ཚུལ་བསྟན་ནས་ཉམས་སུ་ལེན་ཐབས་བཤད་པ་ལ།
སྣང་བ་བཞིའི་འཆར་ཚུལ། མཐའ་བརྟེན་བཞིའི་རང་བཞིན་གོམས་ཚུལ། གྲོལ་པ་
ཆེན་པོ་བཞིའི་རང་ས་འཛིན་ཚུལ་དང་གསུམ། དང་པོ་ལ། ཆོས་ཉིད་མངོན་སུམ།
<དབྱིངས་ཀྱི་ནང་དུ་རིག་པ་ཚུད་དེ་ཐིག་ལེ་གསུམ་འབྲེལ་གྱི་སྣང་བ་དབང་པོའི་མངོན་སུམ་དུ་གྱུར་པ་ཚུན་ཆད་
དོ། །གནས་སྐབས་སུ་ཆོས་ཉིད་ཡིད་སྤྱོད་དང་བྲལ་མཐར་ཐུག་གདོད་མའི་སར་གྲོལ་བའོ། །ཉམས་གོང་
འཕེལ། <ཐིག་ལེ་རིམ་པར་འཕེལ་བས་གྱེན་འགྲེང་རྩིབས་ཤར་མིག་མངས་རིས་སོགས་འོད་ལྔའི་གུར་ཁྱིམ་ཇེ་
ཆེར་འཕེལ་ཞིང་འཆར་བ་དང༌། རིགས་ལྔའི་སྐུ་ཕྲ་མོ་འཆར་བ་སོགས་སོ། །རིག་པ་ཚད་ཕེབས། <ཐ་
མལ་གྱི་སྣང་བ་ཐམས་ཅད་དབྱིངས་སུ་ནུབ་ཏེ་རིགས་ལྔ་ཚོམ་བུའི་དཀྱིལ་འཁོར་ཆེན་པོས་ཁྱབ་པར་སྣང་བས་འོག་
མིན་གྱི་ཞིང་ཁམས་ཆེན་པོ་རང་སྣང་བས་ཚད་ལ་ཕེབས། ཆོས་ཉིད་ཟད་པ་དང་བཞི། <ཕྱི་ཉམས་སྣང་
གི་འཕེལ་ཟད། ནང་སྒྱུ་ལུས་ཀྱི་ཆོས་ཟད། གསང་བ་རྟོག་ཚོགས་ཀྱི་སེམས་ཟད། ཚིག་དང་འཁྲུལ་པ་ཐམས་ཅད་
རང་ཟད་དེ། སྣང་དང་མི་སྣང་དུ་འཛིན་པའི་བློ་ཟད་པ་སོགས་སོ། །གནས་སྐབས་སུ་སྣང་བཞིའི་ཚད་ཀྱི་མཚམས་
ཕྱེད། མཐར་ཐུག་ཆོས་ཟད་ལྷག་མེད་དུ་འཚང་རྒྱའོ། །གཉིས་པ། མཐའ་རྟེན་བཞིའི་རང ་བཞིན་
58

རྫོགས་ཆེན་མཁའ་འགྲོ་སྙིང་ཏིག་གི་འཁྲིད་ཡིག་མཆན་གསལ་འབུམ་ཕྲག་སྣང་བཞིའི་འོད་ཟེར། ༼༢༥༽
གོམས་ཚུལ་ལ། མི་འགུལ་བ་གསུམ་གྱི་གཞི་བཅའ་བ། ལུས་མ་འགུལ་བས་རྩ་མི་འགུལ། རྩ་
མ་འགུལ་བས་མིག་མི་འགུལ། མིག་མ་འགུལ་བས་རླུང་མི་འགུལ། རླུང་མ་འགུལ་བས་སེམས་མི་འགུལ། སེམས་
མ་འགུལ་བས་རྟོག་ཚོགས་རང་སར་དངས་ནས་གནས་པའོ། །སྡོད་པ་གསུམ་གྱི་ཚད་བཟུང་བ། <ཕྱི་
སྣང་བ་སྡོད། ནང་སྒྱུ་ལུས་སྡོད། གསང་བ་རླུང་སེམས་སྡོད་པའོ། །ཚད་རྨི་ལམ་གྱིས་འཛིན། རབ་ལ་རྨི་ལམ་
རྒྱུན་ཆད། འབྲིང་ལ་འོད་གསལ་དུ་འཆར། ཐ་མས་རྨི་ལམ་དུ་ངོ་ཤེས་པའོ། །རྟགས་སྒོ་གསུམ་ལ་འཆར་ཏེ། ཆོས་
ཉིད་མངོན་སུམ་གྱི་དུས་ལུས་རུས་སྦལ་འཁར་གཞོང་དུ་(༨ན)བཅུག་པ་ལྟ་བུ། ངག་ལྐུགས་པ་ལྟ་བུ་སེམས་བྱ་རྙིས་
བཟུང་བ་ལྟ་བུ། གོང་འཕེལ་ལ། ལུས་སྐྱེས་བུ་ནད་ཀྱིས་གདུངས་པ་ལྟ་བུ། ངག་སྨྱོན་པ་ལྟ་བུ། སེམས་རྩི་དུག་
གིས་ཟིན་པ་ལྟ་བུ། ཚད་ཕེབས་ལ། ལུས་གླང་ཆེན་འདམ་ཆུད། ངག་གྲུལ་བུམ་ལྟ་བུ། སེམས་སྐྱེས་བུ་འབྲུམ་ནད་
བྱང་བ་ལྟ་བུ། ཆོས་ཉིད་ཟད་པའི་ལུས་དུར་ཁྲོད་ཀྱི་མི་རོ་ལྟ་བུ། ངག་བྲག་ཆ། སེམས་ན་བུན་ལྟ་བུའོ། །ཐོབ་
སྐྱེ་བ་ལ་རང་དབང་ཐོབ། འཇུག་པ་ལ་རང་དབང་འཐོབ། རླུང་སེམས་ལ་རང་དབང་ཐོབ་པའོ། །པ་གསུམ་
གྱི་གཟེར་གདབ་པ། གདེངས་བཞིའི་སངས་རྒྱས་ཀྱི་ཡོན་ཏན་ཐོབ་ཏུ་རེ་བ་དང་། མ་ཐོབ་པའི་དོགས་
པ་མེད། འཁོར་བར་མི་ལྷུང་དུ་རེ་བ་དང་། ལྷུང་གི་དོགས་པ་མེད་པའོ། །དྲོད་ཚད་དང་བཞི། གདོད་
མའི་གཞི་ཐོག་ཏུ་གྲོལ་བས་གཞོན་ནུ་བུམ་པའི་སྐུར་མངོན་པར་བྱང་ཆུབ་བརྙེས་པ་
སྟེ། དེ་དག་གིས་ཚེ་འདིར་གྲོལ་བའི་མན་ངག་གོ། །གཉིས་པ་བརྩོན་འགྲུས་འབྲིང་
བར་དོར་འཚང་རྒྱ་བ་ལ། སྐྱེ་གནས་ཀྱི་བར་དོ་ལ་ཐོས་བསམ་གྱི་སྒྲོ་འདོགས་གཅོད་
པ་དེད་དཔོན་གསེར་གླིང་དུ་ཕྱིན་པ་ལྟ་བུ། འཆི་ཁའི་བར་དོ་ལ་གསལ་གདབ་པ་
རྒྱལ་པོའི་བཀའ་འཕྲིན་བསྐུར་བ་ལྟ་བུ། ཆོས་ཉིད་ཀྱི་བར་དོ་རང་སྣང་ལ་ཡིད་ཆེས་
པ་མ་པང་དུ་བུ་བཅུག་པ་ལྟ་བུ། སྲིད་པ་བར་དོ་ལ་ལས་ཀྱི་འཕྲོ་མཐུད་པ་ཡུར་བ་
ཀོང་ཆག་པ་ལ་ཝ་འཛུགས་པ་ལྟ་བུའི་གདམས་ངག་དང་བཞི། བརྩོན་འགྲུས་ཐ་མ་
རང་བཞིན་སྤྲུལ་པའི་སྐུར་འཚང་རྒྱ་བའི་རྗེས་སུ་གཏད་རྒྱ་འདི་དུས་ཀྱང་མཆོད་གཏོར་ཚོགས་
འཁོར་སོགས་དགོས། མཛད་དོ། །
༈ བརྒྱུད་པ་ནི། ཀུན་ཏུ་བཟང་པོ། རྡོ་རྗེ་སེམས་དཔའ། དགའ་རབ་རྡོ་རྗེ།
ཤྲཱི་སིདྷ༌། པདྨ་ཐོད་འཕྲེང་། མཁར་ཆེན་བཟའ། གཏེར་སྟོན་ཚུལ་རྡོར། · ཀློང་ཆེན་
59

ལུང་འབུམ། ནང་མ་༼ང༽
·
རབ་འབྱམས། ཁྱབ་བརྡལ་ལྷུན་གྲུབ། གྲགས་པ་འོད་ཟེར། སངས་རྒྱས་དབོན་པོ།
ཐུགས་སྲས་(༨བ)ཟླ་གྲགས། ཀུན་བཟང་རྡོ་རྗེ། རྒྱལ་མཚན་དཔལ་བཟང་། སྣ་ཚོགས་
རང་གྲོལ། བསྟན་འཛིན་གྲགས་པ། མདོ་སྔགས་བསྟན་འཛིན། འཕྲིན་ལས་ལྷུན་
གྲུབ། རྩ་བའི་བླ་མ། ཡང་ན། གཏེར་སྟོན་ནས། ཤོ་བན་ལེགས་པ། རང་བྱུང་
རྡོ་རྗེ། གཡུང་སྟོན་པ། ཡེ་ཤེས་བཟང་པོ། ཚུལ་ཁྲིམས་མགོན་པོ། མགོན་པོ་རྒྱལ་
མཚན། རྒྱལ་སྲས་ཆོས་རྗེ། མྱང་སྟོན་ཆོས་རྗེ། གནུབས་རཏྣ་ཤྲཱི། ནམ་མཁའ་ཤེས་
རབ། མངའ་རིས་པཎ་ཆེན། ལེགས་ལྡན་རྡོ་རྗེ། སྐྱི་སྟོན་ཚེ་རིང་པ། ཀླུ་སྒྲུབ་ཆོས་
རྒྱམ། ནམ་མཁའ་རིགས་འཛིན། ཐུགས་མཆོག་འོད་འབར། གཏེར་བདག་གླིང་པ།
དེས་བདག་ལའོ། །ཡང་ན་ནམ་མཁའ་ཤེས་རབ་ནས་ལེགས་ལྡན་རྡོ་རྗེ་མན་འདྲ།
ཡང་ན། ཤོ་སེ་བ་ལུང་དུ་དྲུང་ཇོ་ཇོ་པ། ཆོས་ཀྱི་གྲགས་པ། ནམ་མཁའི་མཚན་
ཅན། མངའ་རིས་པཎ་ཆེན་མན་འདྲ། ཡང་ན། དྲི་མེད་འོད་ཟེར། འོད་གསལ་
ཀློང་ཡངས། ལྷུན་སྡིངས་རབ་འབྱམས། སྤྱང་ལུང་གཞོན་ནུ་བློ་གྲོས། རབ་གསལ་
ཟླ་བ། པཎ་ཆེན་མན་འདྲ། ཡང་ན་ཤོ་བན་ནས། བདེ་ལེགས་རྒྱ་མཚོ། སྤྱང་ལུང་
བ་མན་འདྲ། པཎ་ཆེན་སྐུ་མཆེད་གཉིས་ཀྱི་གསན་ཡིག་སྒོ་བསྟུན་ནས་བྲིས་པ་ཡིན།
ཞེས་རྫོགས་ཆེན་མཁའ་འགྲོ་སྙིང་ཏིག་གི་འཁྲིད་ཡིག་མཆན་གསལ་འབུམ་ཕྲག་སྣང་
བཞིའི་འོད་ཟེར་འདིའང་ཟ་ཧོར་གྱི་བནྡེས་དྲིན་ཅན་གཏེར་བདག་གླིང་པར་ཉམས་
འཁྲིད་ནོས་དུས་ཟིན་བྲིས་སུ་བཏབ་བོ།། །།
16
2197)
":,-।
60